stanford-oval/wikipedia huggingface dataset:
רצח שלום הר מלך
משפחתו של שלום הר מלך לאחר הפיגוע

לימור נישאה בשנית ליהודה סון בשנת 2006, ולהם שמונה ילדים נוספים והם מתגוררים ביישוב שבי שומרון למרגלות חומש. לימור היא חברת הכנסת מטעם מפלגת עוצמה יהודית.
הוריו הקימו עמותה בשם "שולי מחומש" שנועדה לחיזוק ההתיישבות בחומש ולימוד תורה.
ראו גם

ישיבת חומש
חומש
הערות שוליים

↑  אפרת וייס ופליקס פריש, ישראלי נרצח בפיגוע ירי, רעייתו נפצעה וילדה בת, באתר ynet, 30 באוגוסט 2003
↑  שלום שולי הר-מלך, באתר לזכר האזרחים חללי פעולות האיבה
↑  מאת נדב שרגאי, הרמלך נרצח בדרך לבילוי משפחתי בצפון, באתר הארץ, 31 באוגוסט 2003
↑  שלום-שולי הרמלך הי"ד, באתר מועצה מקומית קדומים, ‏26 בנובמבר 2019
↑  אפרת וייס, נתפסה "חוליית המוות" שתיכננה לכרות ראשי חיילים, באתר ynet, 23 בדצמבר 2003
↑  חוליית חמאס רצחנית נעצרה, באתר ערוץ 7, 24 בדצמבר 2003
↑  שירות גלובס, ‏שירותי הבטחון לכדו מחבלי חמאס שתכננו לרצוח חיילים ולכרות את ראשיהם, באתר גלובס, 23 בדצמבר 2003
↑    אסף גבור, ‏שני בכירים בחמאס ששוחררו לעזה בעסקת שליט – חוסלו ברפיח, בעיתון מקור ראשון, 27 במאי 2024
↑  ח"כ הר מלך בתגובה לחיסול רוצח בעלה: "עוד שלב בסגירת המעגל שלי", באתר ערוץ 7, 27 במאי 2024
↑  ערבים השחיתו את האנדרטה לזכר שולי הר מלך , באתר ערוץ 7, 6 בדצמבר 2020
↑  חיילי צה"ל שיקמו את האנדרטה לזכר שולי הר מלך , באתר ערוץ 7, 7 בינואר 2021
↑  יהונתן גוטליב, יוסי דגן פרץ בבכי בהכנסת ספר התורה לזכר שולי הר מלך בחומש, באתר ערוץ 7, 10 באוגוסט 2021
↑  יממה אחרי הכנסת הספר תורה – כוחות מג"ב ומשטרה הרסו את הישיבה בחומש, באתר חדשות כל העולם, ‏10 באוגוסט 2021
↑  שולי הר מלך - פרקי זיכרון, מקדמי ארץ ג (תשס"ד) עמ' 215–239, באתר ספריית אסיף
↑  בנצי רובין, ‏לימור סון הר מלך: "לא מגדירה את עצמי במספר", באתר "סרוגים", 15 בנובמבר 2022
Demi

Demi (בעברית: דמי) הוא אלבום האולפן הרביעי של הזמרת האמריקאית דמי לובאטו. האלבום יצא לאור ב-14 במאי 2013, על ידי חברת התקליטים הוליווד רקורדס.
האלבום מתאפיין בז'אנר הפופ, עם אלמנטים של סינת'פופ ופופ דביק. לאחר שהאלבום הקודם שלה Unbroken, היה "גנרי" במילים שלה, רצתה לובאטו לעשות שינוי חד לקראת אלבומה הרביעי במספר, ולשיר שירים שמרגשים אותה. את האלבום הקליטה לובאטו במהלך השתתפותה בגרסה האמריקאית של ריאליטי הכישרונות המצליח "The X Factor".
"Demi" זכה בעיקר לביקורות נלהבות ממבקרי המוזיקה, שהחמיאו ללובאטו על ההופעה הווקאליות שלה. במצעד בילבורד 200 טיפס האלבום עד למקום ה-3 המכובד עם היקף מכירות של כ-110,000 עותקים בשבוע הראשון ליציאתו. הצלחה דומה באה לידי ביטוי גם ברמה הבינלאומית, כאשר האלבום הגיע לאחד מארבעים האלבומים הטובים ביותר במדינות אוסטריה, גרמניה, נורווגיה, שוודיה, שווייץ, פורטוגל, קרואטיה, בריטניה, יוון, אוסטרליה וניו זילנד; לאחד מחמשת האלבומים הטובים ביותר במדינות שונות שביניהן קנדה, מקסיקו, אירלנד, ספרד ואיטליה; ולאחד משלושת האלבומים הטובים ביותר בברזיל. האלבום זכה בתואר אלבום כסף בבריטניה, בתואר אלבום זהב ב-9 מדינות כולל ארצות הברית, ביניהן אקוודור, ארגנטינה, קולומביה, קמבודיה, קנדה, מקסיקו, סינגפור והפיליפינים, בתואר אלבום פלטינה במלזיה ואינדונזיה, ובברזיל בתואר אלבום פלטינה משולש. תארים אלו הפכו את Demi לאלבום הכי נמכר של לובאטו ברמה עולמית.
ב-6 במאי, שבוע לפני יציאתו הרשמית של האלבום, חשבון הטוויטר של לובאטו הוצף בבקשות מעריצים לפרסם את שירי האלבום ביוטיוב על מנת שיהיו זמינים להאזנה. לאחר ארבע שעות הועלו כל שירי האלבום לערוץ ה-Vevo של דמי לובאטו באתר יוטיוב. הסינגל הראשון מתוך האלבום שנקרא "Heart Attack", יצא לאור ארבעה חודשים לפני יציאת האלבום במלואו, וזכה להצלחה נאה כאשר הגיע למקום ה-10 במצעד הבילבורד הוט 100, שם הפך להיות הסינגל השלישי המצליח ביותר במצעדים. בהמשך זכה הסינגל בתואר פלטינה משולשת בארצות הברית והפך לסינגל הנמכר ביותר של הזמרת עד היום. הווידאו קליפ לסינגל יצא לאור ב-10 באפריל 2013.
לאחר יציאת האלבום, הודיעה דמי למעריציה בחשבון הטוויטר שלה כי היא תעשה "דבר שלא עשתה מעולם", וזמן מה לאחר מכן נודע כי הזמרת עומדת לביים בעצמה את הווידאו קליפ של הסינגל השני מתוך האלבום - "Made in the USA". הסינגל יצא באופן רשמי ב-16 ביולי 2013, וזכה להצלחה מועטה במצעד בילבורד הוט 100, כאשר הגיע למקום ה-80 בלבד. יום אחרי כן יצא הקליפ ביוטיוב. כמו כן יצאו שני סינגלים נוספים מהאלבום, "Neon Lights" ו-"Really Don't Care", כשבהמשך נלוו אליהם וידאו קליפים. האלבום "Demi" היה לאלבום הראשון של לובאטו שמכר יותר ממיליון עותקים ברחבי העולם.
כתיבה והפקה

כתיבת האלבום החלה באפריל 2012, ושירי האלבום נכתבו על ידי דמי לובאטו בהשראה מחייה. כאשר סיפרה לובאטו על האלבום היא הצהירה כי "הוא יעורר השראה בקרב כל הבנות והבנים שחשופים לכל הבעיות שנחשפתי אליהן אני בעבר". היא הוסיפה ואמרה שהיא מאוד גאה באלבום ושהוא טוב יותר מכל דבר אחר שאי-פעם עשתה: "התנסיתי באלבום במגוון רחב של קולות שונים ושפכתי את הלב שלי בכתיבת השירים האלה. אני כל כך מתרגשת שסוף סוף כולם יקבלו הזדמנות לשמוע אותם!".
מצעדים ותארים

|   ‏‏‏  Demi> מדינה |   ‏‏‏  Demi> מצעד |   ‏‏‏  Demi> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 18 |
|  אוסטרליה | מצעד האלבומים האוסטרלי | 14 |
|  איטליה | מצעד האלבומים האיטלקי | 4 |
|  אירלנד | מצעד האלבומים האירי | 5 |
|  ארגנטינה | ארגנטינה הוט 100 | 4 |
|  ארצות הברית | בילבורד 200 | 3 |
|  ברזיל | טופ 100 ברזיל | 1 |
|  גרמניה | GfK – טופ 100 | 39 |
|  דנמרק | היטליסטן | 5 |
|  הולנד | מצעד 100 האלבומים ההולנדיים | 17 |
|  הממלכה המאוחדת | מצעד האלבומים הבריטי | 10 |
|  ולוניה | אולטראטופ 40 | 53 |
|  יוון | IFPI Greece | 12 |
|  יפן | אוריקון | 206 |
|  מקסיקו | טופ 100 – מקסיקו | 2 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 7 |
|  ספרד | PROMUSICAE | 2 |
|  סקוטלנד | מצעד האלבומים הסקוטי | 5 |
|  פולין | ZPAV | 45 |
|  פורטוגל | מצעד האלבומים הפורטוגזי (AFP) | 15 |
|  פינלנד | המצעדים הפיניים הרשמיים | 48 |
|  פלנדריה | אולטראטופ 50 | 10 |
|  צ'כיה | ČNS IFPI | 26 |
|  צרפת | SNEP | 9 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 36 |
|  שווייץ | המצעד השווייצרי | 36 |
מועמדויות ופרסים

| שנה | טקס | קטגוריה | מועמדות | הערות |
| --- | --- | --- | --- | --- |
| 2013 | MuchMusic Video Awards | וידאו בינלאומי של אומן | Heart Attack | זכייה |
| 2013 | פרסי בחירת הנוער | בחירת המוזיקה: סינגל השנה - אומנית | Heart Attack | זכייה |
| 2013 | פרסי הווידאו-קליפים של MTV | הווידאו הטוב ביותר של אומנית | Heart Attack | מועמדות |
| 2013 | פרסי בחירת הקהל | וידאו קליפ אהוב | Heart Attack | מועמדות |
| 2013 | YouTube Music Awards | וידאו השנה | Heart Attack | מועמדות |
| 2013 | פרסי המוזיקה העולמית | השיר הטוב ביותר בעולם | Heart Attack | מועמדות |
| 2013 | פרסי המוזיקה העולמית | הווידאו קליפ הטוב ביותר בעולם | Heart Attack | מועמדות |
| 2013 | פרסי המוזיקה העולמית | האלבום הטוב ביותר בעולם | Demi | מועמדות |
| 2014 | Radio Disney Music Awards | שיר נסיעה אהוב | Made in the USA | זכייה |
| 2014 | פרסי בחירת הנוער | בחירת המוזיקה: שיר פרידה | Really Don't Care | מועמדות |
| 2014 | פרסי בחירת הנוער | בחירת המוזיקה: השיר של הקיץ | Really Don't Care | זכייה |
| 2014 | פרסי הוליווד הצעירה | השיר של הקיץ/די.ג'יי נגן שוב | Really Don't Care | מועמדות |
| 2014 | פרסי הווידאו-קליפים של MTV | וידאו מילים הטוב ביותר | Really Don't Care | מועמדות |
| 2014 | Vevo Hot This Year | הווידאו הטוב ביותר של אומנית | Really Don't Care | זכייה |
| 2014 | Vevo Hot This Year | הווידאו הטוב ביותר עם מניע | Really Don't Care | זכייה |
| 2015 | Radio Disney Music Awards | שיר הפרידה הטוב ביותר | Really Don't Care | מועמדות |
| 2015 | Radio Disney Music Awards | השיר הטוב ביותר בשיתוף פעולה | Really Don't Care | זכייה |
נתוני מכירות

| מקום | תארים | מכירות |
| --- | --- | --- |
| ברזיל (Pro-Música Brasil) | זהב | 20,000 |
| ברזיל (Pro-Música Brasil) (דיגיטלי) | זהב | 30,000 |
| ברזיל (Pro-Música Brasil) (מהדורת ה-DVD) | פלטינה | 30,000 |
| ברזיל (Pro-Música Brasil) (מהדורת הדלוקס של ה-DVD ) | פלטינה ×2 | 60,000 |
| קנדה (Music Canada) | זהב | 40,000 |
| דנמרק (IFPI Danmark) | זהב | 10,000 |
| איטליה (FIMI) | זהב | 25,000 |
| מקסיקו (AMPROFON) | זהב | 30,000 |
| נורווגיה (IFPI Norway) | פלטינה | 20,000 |
| סינגפור (RIAS) | זהב | 5,000 |
| שוודיה (GLF) | זהב | 20,000 |
| הממלכה המאוחדת (BPI) | זהב | 100,000 |
| ארצות הברית (RIAA) | זהב | 482,000 |
הערות שוליים

↑  "Demi Lovato on Being Back in the Studio", Seventeen.com
↑  Demi Lovato's Upcoming Album Gets a Release Date, and We Have the Details!, Teen Vogue
↑  מידע על Demi, באתר המצעד האוסטרי, ארכיון
↑  מידע על Demi, באתר המצעד האיטלקי, ארכיון
↑  Billboard 200, ארכיון
↑  מידע על Demi, באתר המצעד הגרמני
↑  מידע על Demi, באתר מצעד דנמרק
↑  UK Charts, ארכיון
↑  Greek Charts, ארכיון
↑  Japanese Charts, ארכיון
↑  מידע על Demi, באתר המצעד הנורווגי
↑  מידע על Demi, באתר המצעד של ניו זילנד
↑  מידע על Demi, באתר המצעד הספרדי
↑  Polish Charts, ארכיון
↑  Portuguese Charts, ארכיון
↑  מידע על Demi, באתר המצעד הפורטוגזי, ארכיון
↑  מידע על Demi, באתר המצעד הפיני
↑  IFPI, ארכיון
↑  French Charts, ארכיון
↑  מידע על Demi, באתר המצעד הצרפתי, ארכיון
↑  מידע על Demi, באתר המצעד השוודי
| דמי לובאטו |
| --- | --- | --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים | דיסקוגרפיה • וידאוגרפיה • סיבובי הופעות • פרסים ומועמדויות • שירים |  |
| אלבומי אולפן | Don't Forget ‏• Here We Go Again ‏• Unbroken ‏• Demi‏ • Confident ‏• Tell Me You Love Me • Dancing with the Devil... the Art of Starting Over • Holy Fvck |  |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |  |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |  |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • Moves Me |  |
| דמי לובאטו – שירים |
| --- | --- | --- |
| Don't Forget | "Get Back" •‏ "La La Land" •‏ "Don't Forget" |  |
| Here We Go Again | "Here We Go Again" •‏ "Remember December" |  |
| Unbroken | "Skyscraper" •‏ "Give Your Heart a Break" |  |
| Demi | "Heart Attack" •‏ "Made in the USA" •‏ "Neon Lights" ‏• "Really Don't Care" ‏•‏‏ "Warrior" |  |
| Confident | "Cool for the Summer" •‏ "Confident" •‏ "Stone Cold" |  |
| Tell Me You Love Me | "Sorry Not Sorry" •‏ "Tell Me You Love Me" |  |
| Dancing with the Devil... the Art of Starting Over | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |  |
| Holy Fvck | "Substance" • "Skin of My Teeth" • "29"‏ |  |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |  |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |  |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |  |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |  |
| --- | --- |
בקרת זהויות :  MusicBrainz release group: a0b61c75-910f-4dcf-8a42-0db7567253b9
בטי אוליברו

| --- | --- |
אין תמונה חופשית
 לידה:  16 במאי 1954 (בת 70) תל אביב-יפו, ישראל 
 מוקד פעילות:  אוניברסיטת בר-אילן 
 מקום לימודים:  אוניברסיטת ייל 
 עיסוק:  מלחינה
 פרסים והוקרה:  פרס א.מ.ת. (2015)  פרס רוזנבלום לאמנויות הבמה  פרס אקו"ם 
 www.olivero.co.il
 
בטי אוליברו (נולדה ב-16 במאי 1954) היא מלחינה ישראלית, פרופסור מן המניין למוזיקה באוניברסיטת בר-אילן.
ביוגרפיה

אוליברו נולדה בתל אביב, בת לדורה קפון ואלי אוליברו, שעלו לארץ ישראל מיוון. בגיל ארבע החלה ללמוד נגינה בפסנתר, וכבר בילדותה עסקה בהלחנה.
למדה באקדמיה למוזיקה על שם רובין באוניברסיטת תל אביב (במסגרת העתודה האקדמית) במחלקה לקומפוזיציה אצל יצחק סדאי ולאון שידלובסקי ובמחלקה לפסנתר אצל אילונה וינצה-קראוס. במהלך שנים אלה בישראל, קיבלה מלגות לימודים מ"קרן שרת". לאחר מכן המשיכה את לימודיה בבית הספר הגבוה למוזיקה באוניברסיטת ייל, שם למדה אצל ג'ייקוב דרקמאן וברנרד רנדס. בשנת 1981 סיימה את לימודיה. בעקבות זכייתה במלגה ע"ש ליאונרד ברנשטיין מטעם מרכז ברקשייר בטנגלווד בשנת 1982, החלה ללמוד אצל המלחין לוצ'אנו בריו, והמשיכה את לימודיה איתו באיטליה בין השנים 1983–1986. שם פגשה את רפאלו מיוני - בעלה לעתיד, שהיה נגן קונטרבס ראשון בתזמורת אותה ניהל לוצ'אנו בריו. אוליברו נשארה באיטליה במשך 18 שנים.
בטי אוליברו נמנית עם חבר המייסדים של "המרכז למחקר ע"ש לוצ'יאנו בריו" באיטליה, יחד עם פייר בולז, מאוריציו פוליני ואחרים. אוליברו הוזמנה כמרצה אורחת באוניברסיטאות יוקרתיות בארצות הברית, בהן אוניברסיטת ייל, אוניברסיטת הרווארד, אוניברסיטת קליפורניה בלוס אנג'לס, אוניברסיטת בוסטון, אוניברסיטת יוסטון, אוניברסיטת רייס, בארד קולג' ובתי ספר גבוהים למוזיקה, כמו בתי הספר ג'וליארד, מאנס ובית הספר מנהטן למוזיקה בניו יורק, ופיבודי במרילנד, ובאירופה בקונסרבטוריון ע"ש ורדי במילאנו שבאיטליה, ובבית הספר הגבוה איינסלר בברלין שבגרמניה.
בשנת 2001 החלה ללמד בחוג למוזיקולוגיה באוניברסיטת בר-אילן, וקיבלה תואר דוקטור מאוניברסיטה זו על יצירתה "הושענות" ועל תזה שכתבה על המוזיקה של בריו. בהמשך מונתה לפרופסור מן המניין שם. בין השנים 2004–2008 הייתה מלחינת הבית של התזמורת הסימפונית ירושלים. אוליברו התאלמנה ומתגוררת בישראל עם שני ילדיה.
פרסים ואותות כבוד

פרס פרום (ארצות הברית, 1986),
פרס סרגיי קוסביצקי (ארצות הברית, 2000),
פרס ראש הממשלה לקומפוזיטורים (ישראל, 2001),
פרס רוזנבלום לאמנויות הבמה (ישראל, 2003),
פרס לנדאו לאמנויות הבמה (ישראל, 2004),
פרס אקו"ם על מפעל חיים (ישראל, 2004),
פרס ראש הממשלה לקומפוזיטורים (ישראל, 2009).
פרס א.מ.ת בתחום התרבות והאמנות (ישראל, 2015)
יצירתה

חלקה הגדול של המוזיקה של אוליברו מתייחס למסורת מוזיקלית יהודית. ביצירות רבות היא משתמשת בנעימות עממיות וליטורגיקה של המסורת הספרדית והמזרח תיכונית. יצירותיה בוצעו על ידי מיטב התזמורות וההרכבים, בהן התזמורת הפילהרמונית הישראלית, התזמורת הסימפונית של שיקגו, הפילהרמונית של ניו יורק, הפילהרמונית של מינכן, תזמורת רשות השידור הבריטית, התזמורת הפילהרמונית המלכותית של סטוקהולם, הסינפונייטה של לונדון, אנסמבל ג'וליארד, הסינפונייטה של אמסטרדם, רביעיית ארדיטי ועוד. יצירותיה נוגנו בפסטיבלים בינלאומיים כגון פסטיבל "אופקים" במרכז לינקולן בניו יורק, ימי המוזיקה הבינלאומיים בסטוקהולם, סיאול, לוגאנו וליובליאנה, הביאנאלה של מינכן, פסטיבל שלזוויג-הולשטיין, המאג'ו מוזיקלה פיורנטינו בפירנצה, פסטיבל המוזיקה של אספן בקולורדו, שבוע גאודאמוס בהולנד, פסטיבל ישראל ועוד.
יצירתה > יצירות תזמורתיות

"מרכבות" לתזמורת סימפונית (1999)
"קווי אור" לתזמורת סימפונית (1999)
"קרוסלו" לתזמורת מיתרים, כלי הקשה ותזמורת קאמרית לילדים (1994)
"תנועות" לתזמורת סימפונית (1999)
"אדאג'ו" לתזמורת קאמרית (1990)
יצירתה > יצירות לכלי סולו

"לויולה" לויולה סולו (1993)
"סופים" לפסנתר סולו (1991)
יצירתה > יצירות לכלי סולו עם תזמורת

"קריאות" לסקסופון סולו ותזמורת (2008)
"נהרות נהרות" לסולו ויולה, אקורדיאון, כלי הקשה, 2 הרכבי מיתרים וטייפ מגנטי (2007)
"מדריגל" לקלרינט סולו, אנסמבל מיתרים, כלי הקשה, אקורדיאון וטייפ מגנטי (2007)
"הגולם - סוויטה מס' 2" לקלרינט ותזמורת מיתרים (1998)
"מזרח" לקלרינט ותזמורת מיתרים (1997)
"כתרים" לכינור ותזמורת (1989)
"שיר" לכינור, קונטרבס ותזמורת מיתרים (1994)
"בטנון", לקונטרבס ותזמורת (1985)
יצירתה > מוזיקה קולית

"זימאר" לסופרן, 2 כינורות, צ'לו, צ'מבלו עם כלי הקשה (2003)
"שרפים" לסופרן, כינור, קלרינט, צ'לו ופסנתר (2002)
"הושענות" לסופרן ותזמורת קאמרית (2000)
"אחות קטנה" ל-3 כינורות סולו, סופרן ותזמורת מיתרים עם קלרינט (2000)
"מסכות" לסופרן, מצו-סופרן, טנור, פסנתר, כינור, ויולה, צ'לו וכלי הקשה (1999)
"חוגת הזמן" 12 שירי לאדינו לקול אישה ושבעה כלים (1991)
"חוגת הזמן" 12 שירי לאדינו לקול אישה ותזמורת מיתרים (חודש ב-1994)
"מאקאמאת" לזמרת ותשעה נגנים (1988)
"שירים מרים" (קנטס אמרגוס) 3 רומנסות בלאדינו לקול נשי ותזמורת מיתרים (1984)
"קנטיגס ספרדיס" לקול נשי ותזמורת מיתרים (1982)
יצירתה > מוזיקה מקהלתית

"בקשות" למקהלה מעורבת ותזמורת עם קלרינט סולו (1996)
יצירתה > מוזיקה קאמרית

"אריה" לקלרינט, פסנתר, כינור וצ'לו (1995)
"בשרב" לתשעה נגנים (2004)
"הגולם - סוויטה מס' 1" לסולו קלרינט ורביעיית מיתרים (1997)
"הגולם - שישה שירים וריקודים" לסולו קלרינט ורביעיית מיתרים (1997)
"קווי-אוויר" לעשרה נגנים (1996)
"אימפרומפטו" לחליל, קלרינט, כינור, ויולה, פסנתר וכלי הקשה (1995)
"מראות" לחליל וכינור (1994)
"קוורטטו" לכינור, ויולה, צ'לו ופסנתר (1992)
"קוביות" לצ'לו וקונטרבס (1987)
"דואו" לכינור ופסנתר (1987)
"פרזנצה" לעשרה נגנים (1986)
"פאן", לחמישה חלילים בגדלים שונים (1984)
"תהילים" לשנים עשר צ'לי וארבעה קונטרבסים (1983)
יצירתה > מוזיקה לסרט אילם

"הגולם" מוזיקה לסרט האילם של פאול וגנר (גרמניה, 1920) לקלרינט ורביעיית מיתרים (1997)
יצירתה > אופרה/מוזיקה לתיאטרון

"הצל שמביא את החלום" תיאטרון מוזיקלי למקהלת ילדים, 3 קבוצות נגנים ומוזיקה אלקטרונית (2005)
"מאחורי הגדר" הצגה מוזיקלית לתיאטרון בובות, זמרת ושמונה נגנים, לפי סיפור של ביאליק (1989)
יצירתה > טרנסקריפציות

"ציון תמתי" טרנסקריפציה למנגינה יהודית מסורתית לקול של ילד (או סופרן), מקהלה ותזמורת (1996)
"אווה מריה" טרנסקריפציה לשוברט אופ. 52 מס. 6 לקלרינט, נבל ומקהלה מעורבת (1995)
"מודה אני" טרנסקריפציה לתפילה ולמנגינה של מ. גלברי לקלרינט, מצו-סופרן, נבל ומקהלה מעורבת (1996)
"שטילר, שטילר" טרנסקריפציה למנגינה מאת אלכס וולקוביסקי (=אלכסנדר תמיר) לקלרינט ומקהלה מעורבת (1996)
"ראיתי ציפור ירוקת עיניים" טרנסקריפציה לרומנסה בלאדינו, למיתרים (1994)
"אורפיאו" עיבוד לאופרה של קלאודיו מונטוורדי בהדרכת לוצ'אנו בריו (1984)
הערות שוליים

↑  אביבה לורי, לא בבית ספרנו, באתר הארץ, 29 באוגוסט 2001
↑  ynet, בטי אוליברו מונתה למלחינת הבית של הסימפונית י-ם, באתר ynet, 14 באפריל 2004
↑  חגי חיטרון, פרס מפעל הפיס לבטי אוליברו, באתר הארץ, 21 בינואר 2004
↑  בטי אוליברו באתר א.מ.ת(הקישור אינו פעיל, 17.8.2022)
| --- | --- |
בקרת זהויות :  NLI: 987007266144805171  BnF: cb14827446m (data)  GND: 135045487  ISNI: 0000 0001 0950 0501  LCCN: n98017522  MusicBrainz: 58138f9d-f735-4661-9f10-a9a42bd0ea1e  VIAF: 4243062   WorldCat (עם VIAF): 4243062
שניאור זלמן פרדקין

| --- | --- |
אין תמונה חופשית
 לידה:  1830 תק"צ האימפריה הרוסית ליאדי, האימפריה הרוסית 
 פטירה:  11 באפריל 1902 (בגיל 72 בערך) ה' בניסן תרס"ב האימפריה העות'מאנית ירושלים, האימפריה העות'מאנית 
 מקום קבורה:  בית הקברות היהודי בהר הזיתים 
 מקום פעילות:  פולוצק, בלארוס; לובלין, פולין; ירושלים
 תקופת הפעילות:  ? – 11 באפריל 1902 
 השתייכות:  חב"ד
 תחומי עיסוק:  פסיקת הלכה
 רבותיו:  הצמח צדק
 חיבוריו:  שו"ת "תורת חסד"
 
 תפקידים נוספים:  רב הקהילה החסידית בירושלים
 
הרב שניאור זלמן פרדקין מלובלין (אדר ה'תק"צ, 1830 – ה' בניסן ה'תרס"ב, 11 באפריל 1902) מכונה גם הגאון מלובלין והתורת חסד על שם ספרו. היה רב ופוסק חב"די מחסידיו של הצמח צדק.
תולדותיו

נולד לשלמה ואידל בעיירה לאדי, עיירתו של מייסד תנועת חב"ד – רבי שניאור זלמן מלאדי, ונקרא על שמו. היה תלמיד מובהק של בעל הצמח צדק מלובביץ'. בשנת תרט"ו (1855) נבחר לכהן כרב העיר פולוצק בבלארוס, בשנת תרכ"ח (1868) נבחר לכהן כרבה של העיר לובלין, ומאז נודע בכינוי "הגאון מלובלין". היה ידוע כאחד מגדולי דורו הודות לגאונותו ובקיאותו הגדולה. עם פטירת רבו, בעל הצמח צדק, פעל רבות למען המשכה של תנועת חב"ד על ידי בנו הרב שמואל שניאורסון, בעיירה לובביץ'.
עלה לירושלים בקיץ תרנ"ב (1892) וייסד בה את בית הדין של כוללות החסידים, בנפרד מבית הדין של עדת הפרושים בראשות הרב שמואל סלנט. התגורר בחצר ראנד. בתחילה לא קיבל עליו את עול הרבנות, אך לבסוף שימש גם כרב הקהילה החסידית בירושלים לזמן קצר. כרב, נהג לקבל פתקאות ובקשות ברכה ונודע כבעל רוח הקודש. נפטר בה' בניסן ה'תרס"ב (1902) ונקבר בחלקת חב"ד שבבית הקברות בהר הזיתים.
הרב מלובלין כתב את ספר השו"ת תורת חסד, שחלקו הראשון על חלק אורח חיים יצא לאור בוורשה תרמ"ג, ירושלים תרס"ט. חלקו השני של הספר על חלק אבן העזר, הודפס לאחר פטירתו על ידי הדיין טוביה אריה גולדברגר. כתב גם על חלק יורה דעה ווחשן משפט, אבל בנו הרב דוב בער פרדקין נפטר בפתאומיות וכתבי הרב פרדקין התפזרו ונאבדו.
רחוב "תורת חסד" בקריית בעלז בירושלים קרוי לזכרו.
משפחתו

ידוע על שמונה ילדים שהיו לו – ארבעה בנים וארבע בנות. בנו וממשיך דרכו, היה הרב דוב בער שכונה "לאדיער".
נכדו – בן בתו רבקה, הוא מפקד הפלמ"ח הראשון יצחק שדה. נינו הוא הפילוסוף ישעיה ברלין.
מעשה שאירע לאחת מבנותיו עורר פולמוס הלכתי. בחארקוב אסרו אנשי ה"טש"ק" מספר רב שלא אנשים וירו בהם. למחרת פורסמו בעיתונים רשימת המומתים, כאשר אחד מהם היה חתנו של ה'תורת חסד'. יצחק גינזבורג מפטרבורג, היה אלמן באותה עת, והציעו לו לשאת לאשה את גיסתו. שני הצדדים הסכימו להצעה, אולם הרוגוצ'ובר אסר עליה להינשא בטענה שגוי נאמן להעיד על מות הבעל כאשר הוא מסיח לפי תומו ולא כאשר "מתפארין שהרגו בדין". כמה רבנים חלקו עליו וכתבו תשובות כדי להתיר את האשה מעגינותה, אולם גינזבורג לא רצה לעבור על דעת הרוגוצ'ובר.
לקריאה נוספת

י. חננאל - הגאון מלובלין, פרקי חייו ולקט מתורתו של רבי שניאור זלמן פראדקין (הוצאת כולל חב"ד, ירושלים תשל"ז).
אהרן סורסקי, מרביצי תורה מעולם החסידות, חלק ב, בני ברק, תשמ"ז, עמ' ט-כ.
יהושע מונדשיין (עורך) - אגרות בעל התורת חסד: מירושלים לריגא, איגרותיו של מוהר"ר שניאור זלמן פראדקין אל מו"ה ישעיה ברלין מריגא, תרנ"ב-תרס"ב (ירושלים תשס"א).
ישראל אלפנביין - חסידים הראשונים חלק א' (הוצאת כפר חב"ד).
הערות שוליים

↑  פרק כט. רבני חב"ד בירושלים, אתר ספריית חב"ד
↑  שבתי זכריה, שכונות היישוב הישן בירושלים: "שוק הכותנה" - ה"חנויות", ירושלים תשנ"ח, עמ' 9
↑  תורת חסד חלק ב', עמוד 4. כן סיפר הרב עובדיה יוסף, הובא באליהו שטרית, רבנו, 2014, עמ' רנז; פתח דבר ל'תורת חסד' מהדורת מכון ירושלים עמוד 6.
↑  ע"ש העיר לאדי מקום מושבו של בעל התניא לאחר שחרורו ממאסר.
↑  רש"י גיטין כח עמוד א.
↑  כגון במעין מי נפתוח על מסכת יבמות, עמ' 91.
↑  תיאור הסיפור מופיע אצל הרב שלמה יוסף זווין, סופרים וספרים - פסקים פירושים וחידושים, עמ' 161-162.
| --- | --- |
בקרת זהויות :  NLI: 987007297429305171  PLWABN: 9810658040005606  GND: 142706221  ISNI: 0000 0001 0766 6284  LCCN: no00013905  VIAF: 160366599   WorldCat (עם VIAF): 160366599 
קברו בהר הזיתים
1830

שנת 1830 היא השנה ה-30 במאה ה-19. זוהי שנה רגילה, שאורכה 365 ימים. 1 בינואר 1830 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

6 באפריל – ג'וזף סמית מייסד את הדת המורמונית
28 במאי – חוק עקירת האינדיאנים עובר בקונגרס האמריקאי ובעבותיו מתחיל גירוש אינדיאנים מאדמותיהם
12 ביוני – צרפת מתחילה את השתלטותה על אלג'יריה
5 ביולי – צרפת פולשת לאלג'יריה
18 ביולי – אורוגוואי מאמצת את החוקה הראשונה שלה
27 ביולי – בפריז פורצת מהפכת יולי 1830
25 באוגוסט – הבלגים מורדים בהולנדים
15 בספטמבר – מסילת הרכבת ליברפול מנצ'סטר נפתחת בבריטניה - זוהי מסילת הרכבת הבין-עירונית הראשונה בעולם המונעת בקיטור
4 באוקטובר – בלגיה הופכת למדינה עצמאית לאחר שהיא נפרדת מהולנד
נולדו

8 בינואר – הנס פון בילו, מנצח, פסנתרן וירטואוז ומלחין גרמני מן התקופה הרומנטית (נפטר ב-1894)
31 בינואר – ג'יימס בליין, מדינאי אמריקני ומועמד לנשיאות ארצות הברית (נפטר ב-1893)
9 בפברואר – אבדילאזיז, שליט האימפריה העות'מאנית (נפטר ב-1876)
5 במרץ – אטיין-ז'ול מארה, מדען צרפתי, חוקר תנועה, חלוץ בתחומי הצילום והקולנוע (נפטר ב-1904)
15 במרץ – פאול הייזה, סופר, משורר, מחזאי, בלשן ומתרגם גרמני ממוצא יהודי (נפטר ב-1914)
9 באפריל – אדוארד מויברידג', צלם בריטי-אמריקאי, ממציא הכרונופוטוגרפיה ומקרן הזואופרקסיסקופ. ממבשרי הקולנוע (נפטר ב-1904)
10 ביולי – קאמי פיסארו, צייר ומעצב גרפי (נפטר ב-1903)
18 באוגוסט – פרנץ יוזף, לבית הבסבורג, קיסר אוסטריה ומלך הונגריה ודמות מפתח במלחמת העולם הראשונה (נפטר ב-1916)
10 באוקטובר – איזבלה השנייה, מלכת ספרד, האשה הראשונה והיחידה שכיהנה כראש המדינה בהיסטוריה של ספרד המאוחדת (נפטרה ב-1904)
10 בדצמבר – אמילי דיקנסון, משוררת אמריקאית (נפטרה ב-1886)
31 בדצמבר – אסמאעיל פאשא, מושל מצרים (נפטר ב-1895)
נפטרו

16 במאי – ז'אן-בטיסט ז'וזף פורייה, מתמטיקאי צרפתי (נולד ב-1768)
26 ביוני – ג'ורג' הרביעי, מלך בריטניה (נולד ב-1762)
27 באוגוסט – לואי פיליפ, רוזן סגור, דיפלומט והיסטוריון צרפתי (נולד ב-1753)
17 בדצמבר – סימון בוליבר, מחשובי המצביאים בדרום אמריקה (נולד ב-1783)
ראו גם

1830 במדע‎
ילידי 1830‎
נפטרים ב-1830‎
מהפכת יולי 1830